
program avion 16 zile

Ziua 1. BUCURESTI - BANGKOK

Intalnire cu ghidul in aeroportul Otopeni ora 17.30, imbarcare si zbor spre Istanbul, ora 19.25. Dupa o scurta escala, ne imbarcam la bordul zborului transcontinental cu destinatia Bagkok. Noapte si cina la bord.

Ziua 2. BANGKOK 

Mic dejun. Sosire in capitala Thailandei, Bangkok la ora 13.40. Bine ati venit in ‘Orasul Ingerilor’ ! Transfer la hotel si timp liber la dispozitie. Cazare.
Ziua 3. BANGKOK - COMORILE METROPOLEI

Mic dejun. Astazi vom face turul celor mai renumite temple budiste: Templul lui Buddha din Aur sau Wat Traimit ( se afla in Chinatown si adaposteste o impresionanta statuie din aur a lui Buddha ce masoara peste 3 metri inaltime si cantareste 5 tone ), Templul lui Buddha lungit sau Wat Pho ( aici se afla si cea mai renumita scoala de masaj traditional din Thailanda), Templul de Marmura sau Wat Benchamabophit (construit la sfarsitul secolului trecut, detine astazi o colectie speciala de imagini din bronz ale lui Buddha ). Dupa-amiaza turul poate continua pe canalele din partea de vest a orasului ( Klong ) imbarcati in traditionalele barci thailandeze, prilej de introducere in fascinanta viata rurala a Thailandei. Cazare Bangkok.
Ziua 4. BANGKOK - BALI
Mic dejun. Transfer la aeroport pentru zborul spre Bali. Sosire in Denpasar, capitala insulei, in cursul dupa-amiezii. Transfer la hotel si cazare.

Ziua 5. BALI – SUN & FUN
Mic dejun. Bali, ‘Insula Zeilor’, este una din cele 13 mii de insule care formeaza arhipeleagul indonezian, insa cea mai populara destinatie turistica, un paradis tropical cu ape de clestar, plaje imaculate si peisaje mirifice. Insula ofera un caleidoscop infinit de atractii, fiind vestita pentru bogatia culturala intruchipata in arta picturii, sculpturii, dansului, muzicii etc. Muntele vulcanic Agung domina centrul insulei, ridicandu-se ca o piramida uriasa spre cer, in vreme ce coastele se prelungesc in plaje superbe, marginite de paduri tropicale. Hoteluri luxoase se intind de-a lungul tarmului, in cele mai populare statiuni Kuta, Legian sau Canggu, situate in imediata apropiere a orasului Denpasar iar nenumarate restaurante, cluburi si boutiq-uri cu cele mai frumoase artefacte balineze sunt raspandite la tot pasul. Cazare Bali.

Zilua 6. BALI – KINTAMANI TOUR 
Mic dejun. Sejur liber in Bali. Excursie optionala pentru a cunoaste traditiile si frumusetiile naturale ale insulei. Vom asista la magnificul dans Barong & Keris, gratios si dramatic, care ne spune povestea stravechii Ramayana. Dansul este expresia luptei eterne dintre spiritele bune si cele rele, terminandu-se intr-o apoteoza fulminanta. Se pleaca mai departe catre satul traditional Kemeuh, unde vom putea asista la fabricarea diverselor obiecte artizanale balineze realizate cu mare iscusinta de maestrii locali. Vom putea fi martorii la procesul de transformare a unei amorfe bucati de lemn intr-o veritabila opera de arta. Urmatoarea oprire va fi la Kintamani, pentru o vedere panoramica de exceptie asupra lacului Batur si asupra vulcanului activ cu acelasi nume. Urmatoarea oprire va fi la Tampaksiring, numita si ‘Fantana Tineretii’. Cazare. 
Zilua 7. BALI 
Mic dejun. Timp liber in Bali pentru plaja si activitati facultative. Una din marile atractii ale insulei o constituie vibranta viata de noapte, cu nenumarate cluburi, pub-uri si discoteci deschise pana la rasaritul soarelui. Cazare.
Zilua 8. BALI – TURUL MISTIC
Mic dejun. Excursie optionala in partea de est a insulei, trecand prin satul Batu Bulan, unde vom asista la procesul de pictare (vopsire) a esarfelor, pentru care balinezii au o traditie de sute de ani. Traversam peisaje spectaculoase si ajunjem la complexul de temple Besakih ( Templul Mama ), construit pe vaile abrupte ale muntelui Agung ( 3142 m ), cel mai imporant si mai sacru loc de rugaciune al populatiei hindu de pe insula. Turul continua strabatand relieful coastei de est, prin doua dintre cele mai pitoresti sate traditionale, Bukit Jambul si Penglipuran. In drumul de intoarcere se va face un popas in Lungking, fosta capitala a insulei. Seara putem participa la o cina traditionala balineza. Cazare. 

Zilua 9. BALI 
Mic dejun. Timp liber in Bali. Cazare. 
Ziua 10.  BALI – KUALA LUMPUR

Mic dejun. Dimineata libera in Bali. Dupa pranz, transfer la aeroport si imbarcare pentru zborul spre Malaezia. Sosire in Kuala Lumpur, transfer la hotel si cazare.
Ziua 11. KUALA LUMPUR 

Mic dejun. Vizitam Kuala Lumpur, ale carui principale atractii se concentreaza in doua mari zone de interes: Centru Orasului si Triunghiul de Aur. Vom admira Dataran Merdeka ( Piata Independentei ), Cladirea Sultan Abdul Samad, Moscheea Nationala, Chinatown, Turnurile Gemene Petronas ( pana nu de mult cele mai inalte din lume, depasite astazi de ‘Taipei 101 Tower’ ), Turnul Menara KL, unde putem urca pentru o panorama extraordinara asupra metropolei, de la inaltimea de 276 m, unde se afla un restaurant rotitor. Dupa-amiaza libera. Cazare Kuala Lumpur.

Ziua 12. PENSINSULA MALACCA 

Mic dejun. Timp liber in Kuala Lumpur sau, optional, vizita a pensinsulei Malacca si a orasului cu acelasi nume, al carui centru se remarca pe lista celor mai proeminente situri din patrimoniul UNESCO. Vom vizita vechiul port comercial (cel mai vechi port din Malaezia ), colina St. Paul situata in vechiul orasel Bandar Hilir de unde putem avea o panorama inedita asupra zonei, poarta Fort de Santiago si ruinele Bisercii Sf. Paul ce adapostesc pietre funerare din sec. al XVII-lea din timpul stapanirii daneze. Dupa pranz, pe care il vom servi la un restaurant local, plimbare pe Jonker Street unde vom descoperi magazine de antichitati si unde exista cel mai vechi templu chinezesc din Malaezia, Cheng Hoon Teng. Spre sfarsitul zilei vom cunoaste stilul de viata Malay intr-o asezare traditionala malaeziana, Kampong Kling. Intoarcere in Kuala Lumpur si cazare. 

Ziua 13. PUTRAJAYA

Mic dejun. Excursie optionala in Putrajaya, ’Orasul Gradina’, cel mai nou si mai sofisticat concept urban al Malaeziei, planificat si construit in urma cu doar un deceniu, centrul administrativ federal al metropolei. Patrujaya se bucura de cladiri impozante si parcuri superbe. Vom face o plimbare cu barcile traditionale pe canale pentru o vedere panoramica. Vom admira Perdana Putra ( resedinta primului ministru ), Putra Mosque, frumos colorata in roz, cu cea mai inalta minareta din Asia de sud-est, Palatul de Justitie, Piata Independentei etc. Dupa-amiaza libera in Kuala Lumpur. Transfer la aeroport si zbor spre Singapore. Cazare Singapore.

Ziua 14. SINGAPORE
Mic dejun. Fondat ca o colonie britanica acum doua secole, Singapore – ‘Orasul Gradina’ a devenit unul din cele mai prospere state din lume. Arhitectura urbana fascinanta, cu cladiri zgarie-nori care marginesc bulevardele largi, influentele amestecate chineze, indiene si malaeziene, clima tropicala, bucataria delicioasa, mall-urile ultramoderne si o vibranta viata de noapte, fac din Singapore o veritabila ‘perla a Asiei’, situat in topul celor mai vizitate orase ale lumii. Tur de oras, in care vom vizita Orchard Road ( principala artera comerciala ), Chinatown, Templul budhist Sasaranamsi, Riverside ( centrul colonial cu numerose statui, teatre, muzee, restaurante si baruri), Little India, cartierul Kampong Glam, cu templul Kwan Im Thong si Moscheea Sultanului. Dupa-amiaza libera. Cazare Singapore.
Ziua 15. SINGAPORE 

Mic dejun. Excursie optionala in Insula Sentosa, un loc minunat pentru liniste si relaxare. Transportul se va face cu telecabina de pe muntele Faber, admirand panorama extraordinara a orasului. Vom vizita Templul taoist Da Bogong, dupa care vom ‘plonja’ in fascinanta lume subacvatica a celui mai mare oceanarium tropical din Asia, cu peste 2500 de vietati marine, printre care peste zece specii de rechini, pe care ii putem privi in timp ce ne plimbam relaxati pe culoarele circulare din sticla. Dupa rechini urmeaza ‘parada’ delfinilor de la Dolphin Lagoon. Seara tarziu transfer la aeroport si imbarcare pentru zborul de intoarcere in tara, plecare ora 23.10. Noapte la bord.
Ziua 16.  BUCURESTI 

Sosire Istanbul ora 6.05 iar, dupa o scurta escala, zbor spre Bucuresti. Sosire ora Bucuresti Henry Coanda ora 09.55.

	SERVICII INCLUSE:
	NU SUNT INCLUSE IN COSTUL PROGRAMULUI:

	● zbor Bucuresti – Bangkok / Bangkok – Denpasar / Denpasar - Kuala Lumpur / Kuala Lumpur - Singapore / Singapore – Bucuresti;

● transferurile cuprinse in program si transport pe durata vizitelor cu autocar / minibus cu A/C;

● 13 nopti cazare cu mic dejun in hoteluri de 4*;
● vizitele cuprinse in program cu ghid local si ghid roman insotitor pe durata excursiei in Bangkok, Singapore si Malaezia ( pe durata sejurului in Bali turistii sunt asistati doar de ghidul local );

● intrarile la obiectivele turistice vizitate.


	● taxele de aeroport 395 €;

● taxa de viza si procesare Thailanda 30 €;

● asigurarea medicala;
● bacsisuri obligatorii 30 €;
● excursiile optionale;
● alte servicii decat cele mentionate.




	PLECARI
	LOC IN CAMERA DUBLA 
	SUPLIMENT SINGLE

	11 feb, 11 mar, 2 sep, 23 sep, 14 oct, 11 nov
	1599 €
	385 €


Reducere copii max 12 ani: 20% din tariful net, fara taxe ( doar pentru cazarea in camera cu 2 adulti ) si 50% la excursiile optionale. Nu se acorda reduceri pentru a treia persoana adulta in camera. Grup minim 15 pers. 
EXCURSII SI ACTIVITATI OPTIONALE:

■ Turul pe canale ( Kong Tour ): 25 €

■ Putrajaya ( Malaezia ): 30 € 

■ Malacca cu pranz inclus ( Malaezia ): 65 €
■ Insula Sentosa cu cina inclusa si intrare la Underwater World ( Singapore ): 68 €

HOTELURI FOLOSITE IN ACEST PROGRAM 

Bangkok: Prince Palace 4* ( www.princepalace.co.th )

Bali: Grand Mirage Bali Resort 5* ( Nusa Dua, pe plaja, www.grandmirage.com )

Kuala Lumpur: Swiss Garden 4* ( www.swissgarden.com )
Singapore: M Hotel Singapore 4* ( www.millenniumhotels.com.sg )

Nota: hotelurile sunt mentionate cu titlu informativ si pot fi modificate, oferindu-se alternative similare.
● Clasificarea hotelurilor, restaurantelor este cea oficial atribuita de organele de resort din tarile vizitate. 
● In situatii speciale, agentia poate opera modificari in structura programului, functie de conditii climatice, orare de zbor, trafic etc.
● Zborul pentru acest program este operat de compania Turkish Airlines si Malaezia Airlines ( se pot modifica ). Orele de zbor sunt mentionate cu titlu informativ. Taxele de aeroport sunt valabile la data intocmirii programului si pot fi modificate. Agentia nu este responsabila in cazul in care programul turistic nu poate fi realizat, partial sau total, datorita modificarii orarului de zbor, intarzierii sau anularii curselor aeriene. 
● Agentia nu se face raspunzatoare pentru nerespectarea sau intarzierea programului turistic datorita conditiilor de trafic ( ambuteiaje, inchiderea sau schimbarea anumitor sectoare de drum etc.), a vremii, a vamilor sau a indisciplinei anumitor turisti ( intarzieri, atitudini ofensatoare sau ostile fata de ghizi, conducatorii auto etc. ).

● Copiii minori pot calatori doar: a) insositi de ambii parinti b) insostiti de unul din parinti care sa aibe acordul notarial al  parintelui care nu calatoreste ( sau incredintare prin hotarare judecatoreasca definitiva, certificat de deces ); c) insositi de un adult cu certificat de cazier judiciar in original si acordul notarial al ambilor parinti. 
● Se recomanda ca la inscrierea in excursie sa se incheie si asigurarea facultativa ‘storno’, care presupune rambursarea de catre asigurator a sumelor avansate in cazul retragerii din anumite motive specificate in polita de asigurare.
● Pentru a evita eventuale situatii de confuzii sau neintelegeri, turistii au obligatiia ca la inscriere sa citeasca Conditiile Generale de Participare.

